Sekaj arbaroj de Trinidado kaj Tobago

eta|220ra|Tropika seka arbaro de Ĉakaĉakare-Insulo

 Priskribo 
La sekaj arbaroj de Trinidado kaj Tobago precipe situas en okcidentaj kaj sudaj partoj de Trinidado, en sudaj partoj de Tobago kaj en pli malgrandaj ofŝoraj insuloj inkludante Ĉakaĉakaron, Monos, Huevos, Gaspar Grande, Malgrandan Tobagon kaj Insulon Saint Giles.
La tropikaj sekaj arbaroj en Trinidado kaj Tobago enhavas kaj deciduajn kaj kvazaŭĉiamverdajn arbarojn. Lastatempa laboro de Howard Nelson   Nelson, Howard P. 2004 : Tropical forest ecosystems of Trinidad. Ecological patterns and public perceptions. Ph.D. Dissertation, University of Wisconsin, Madison  indikas ke areoj kiuj estis antaŭe klasifikitaj kiel ĉiamverda arbaro ankaŭ konformas al kriterioj por sekaj arbaroj. La plej gravaj areoj de seka arbaro en Trinidado inkludas la Ĉagvaramas-Duoninsulon en la nordokcidento, areojn laŭlonge de la suda marbordo de la insulo, ekde Cedros ĝis Morne Diablo, kaj areojn laŭlonge de la orienta marbordo inkluzive de partoj de la gvajavajara, majara kaj manzanilja marbordo-linio. Krome, areoj laŭlonge de la okcidenta marbordo inkluzive de Monteto San Fernando kaj multe de la antaŭa Sukero-Zono ankaŭ originale subtenis sekan arbaron. En Tobago multe de la sudokcidento de la insulo originale subtenis sekajn arbarojn.

La domina paradigmo en fitosociologio en Trinidado kaj Tobago estis la laboro de John Stanley Beard plenumita en la 1940-aj jaroj. Lia priskribo de arbaro-socioj estis fizionomie bazita. Multaj el liaj arbaro-socioj parte interkovriĝas kun nuntempaj ideoj pri sekaj kaj humidaj arbaroj. La plejmulto da studaĵoj kiuj emas klasifiki la sekajn arbarojn en tiu lando, ekzemple la WWF-tersupraĵo-ekoregiona klasifiko, subtaksas la amplekson de la sekaj arbaroj en Trinidado kaj Tobago per restriktado de ĝi al la plej sekaj kategorioj de arbaroj ke Beard elpensis por Trinidado.

 Referencoj 

 Bibliografio 
  Beard, J. S. (1944) The natural vegetation of Tobago, British West Indies. Ecological Monographs 14:135-163.
  Beard, J. S. 1946 : The natural vegetation of Trinidad. Oxford University Press, Oxford.

 Vidu ankaŭ 
 Bluokula tukano
 Ekologia klasifiko de la tersupraĵoj
 Konservada stato de ekoregiono
 Oranĝabeka najtingalturdo
 Trinidada eŭfonjo

 Eksteraj ligiloj 

  Ekoregiono NT0231 : Sekaj arbaroj de Trinidado kaj Tobago (WWF)
  Sekaj arbaroj de Trinidado kaj Tobago (WWF-Wildworld)
  Sekaj arbaroj de Trinidado kaj Tobago (Wildworld) - Nacia Geografia Societo
  Sekaj arbaroj de Trinidado kaj Tobago (The Encyclopedia of Earth)
  Sekaj arbaroj de Trinidado kaj Tobago (Globalspecies)
  Situo de la lando : tajpu Trinidad and Tobago 

Kategorio:Neotropisaj ekoregionoj
Kategorio:Tropikaj kaj subtropikaj sekaj foliarbaroj
Kategorio:Geografio de Trinidado kaj Tobago